Obra-kontratuen administrazio-klausula partikularren agiria

Prozedura irekia

##### 38.4.- Kontratua likidatzea.

Obren egoerari buruzko txostena aldekoa bada edo, kontrako kasuan, akatsak konpondu ostean, benetan burututako obrak likidatzeko proposamena egingo du zuzendaritza teknikoak, hilabeteko (1) epean berme-epea amaitzen denetik. Ondore horietarako, kontratuan ezarritako baldintza ekonomikoak hartuko ditu oinarri gisa balorazioa egiteko. Likidazio-proposamena kontratistari jakinaraziko zaio; horrela, hamar (10) eguneko epea izango du ados dagoela azaltzeko edo egokitzat jotzen dituen eragozpenak azaltzeko. Berme-epea amaitu eta bi (2) hilabeteko epean, kontratazio-organoak, ebazpen bidez, kontratuaren likidazioa eta saldoa onartuko ditu. Kontratazio-organoak likidazioa onartu ondoren, horren berri emango zaio kontratistari, eta likidazioaren egiaztagiriaren kopia - zuzendaritza teknikoak egindakoa- bidaliko zaio. Hirurogei (60) eguneko epean, kontratuaren likidazioa onartzen denetik zenbatuta, eta kontratistak kontratuaren klausula espezifikoen 19.6.2 klausulan azaltzen den erregistroan faktura aurkeztu ondoren, botere adjudikatzaileak likidazioaren saldoa ordainduko du, saldo hori kontratistaren aldekoa bada. Likidatutako saldoa ordaintzen berandutuz gero, kontratistak eskubidea edukiko du berandutze- interesak eta kobrantza-kostuen kalte-ordainak jasotzeko, Merkataritza-eragiketetako Berankortasunaren Aurkako Neurriak Ezartzen dituen abenduaren 29ko 3/2004 Legean jasotakoaren arabera.

##### 38.5.- Bermea itzultzea.

###### 38.5.1.- Bermea ez da itzuliko ez ezereztuko harik eta berme-epea amaitu eta kontratua behar bezala bete arte, edo kontratua kontratistaren errurik gabe suntsitutzat jotzeko deklarazioa egin arte. 38.5.2.- Kontratuaren likidazioa onartu eta berme-epea amaitu ondoren ez bada ezeren erantzukizunik sortu, emandako bermea itzuli egingo da edo abala edo kauzio-asegurua ezereztatu egingo da. Horretarako, bermea eman zaion agintaritza horrek Euskal Autonomia Erkidegoko Diruzaintza Nagusiari edo dena delako erakunde publikoko antzeko organoari jakinarazi behar dio bermea kontratuari dagozkion betebeharren erantzukizunetik aske geratu den edo ez. 38.5.3.- Bermea itzultzeko erabakia berme-epea amaitzen denetik bi (2) hilabete pasatu baino lehen hartu behar da, bai eta interesdunari jakinarazi ere. Epe hori amaitutakoan, zor zaion zenbatekoa ordaindu beharko dio botere adjudikatzaileak kontratistari, gehi berme- epea amaitu zenetik bermea itzuli arteko aldiari dagokion diruaren legezko interesa, baldin eta bermea ez itzultzeko arrazoia administrazioari egotz badakioke. 38.5.4.- Harrera partziala egin bada, bermearen zati proportzionala itzultzeko edo ezerezteko eska dezake kontratistak, ez gehiago, baldin eta kontratuaren klausula espezifikoen 8.5 klausulan berariaz aurreikusi bada hori egiteko aukera. 38.5.5.- Kontratua laga bada, lagatzaileak emandako bermea ez da itzuliko ez ezereztuko harik eta lagapen-hartzaileak berea formalki eratu arte. 38.5.6.- Kontratua amaitzeko epea amaitu eta, enpresa kontratistari egotzi ezin zaizkion zergatiengatik, urtebete (1) igarota ez bada harrera-egintza formalik ez likidaziorik izan, bermeak itzuliko zaizkio kontratistari, edo ezereztu egingo da, beste luzapenik gabe, SPKLren 110. artikuluan aipatutako erantzukizunak argitu ondoren.

Aurreko paragrafoan adierazitako urtebeteko (1) epea sei (6) hilabeteko bilakatuko da kasu hauetan:

- a) Kontratuaren zenbatekoa 1.000.000 eurotik beherakoa denean.
- b) Kontratistak enpresa txiki edo ertainen betekizunak betetzen baditu - Europar Batasunaren Funtzionamenduari buruzko Tratatuaren 107. eta 108. artikuluak aplikatuz laguntza-kategoria batzuk barne-merkatuarekin bateragarritzat jotzen dituen Batzordearen ekainaren 17ko 651/2014 (EB) Erregelamenduan I. eranskinean ezarritakoaren arabera - eta betekizun horiek betetzen ez dituen beste enpresaren batek zuzenean edo zeharka kontrolatzen ez baditu.

60

Esp. zk.: